stanford-oval/wikipedia huggingface dataset:
B. R. Ambedkar

| Bhimrao Ramji Ambedkar |
| --- | --- |

Henkilötiedot
Muut nimet:  Babasaheb
Syntynyt: 14. huhtikuuta 1891 Mhow, Keskiprovinssit, Brittiläinen Intia
Kuollut: 6. joulukuuta 1956 (65 vuotta) New Delhi, Intia
Kansalaisuus:  intialainen
Ammatti:  juristi, aktivisti, kirjailija
Arvonimi: tohtori
Vanhemmat:  Ramji Maloji Sakpal (isä) Bhimabai Murbadkar Sakpal (äiti)
Puoliso:  Ramabai Ambedkar  (vih. 1906; k. 1935) Savita Ambedkar  (vih. 1948; k. 1956)
Lapset:  5
Muut tiedot
Aktiivisena:  1920–1956
Koulutus: Mumbain yliopisto Columbian yliopisto Lontoon yliopisto Gray's Inn
Merkittävät teokset: The Buddha and His Dhamma (1957) Annihilation of Caste (1936)
 Nimikirjoitus
Bhimrao Ramji Ambedkar (marathiksi भीमराव रामजी आंबेडकर, Bhīmrāv Rāmjī Ãmbeḍkar; 14. huhtikuuta 1891 Keskiprovinssit, Brittiläinen Intia – 6. joulukuuta 1956 New Delhi, Intia), tunnettu myös nimellä Babasaheb, oli intialainen nationalisti, juristi, dalitien ihmisoikeuksien ajaja sekä Intian perustuslain tärkein suunnittelija. Lisäksi hänet tunnetaan navayana-buddhalaisuuden perustajana. Ambedkar tuli tunnetuksi myös Mahatma Gandhin arvostelijana.[lähde? ]
Tausta ja koulutus

Ambedkar syntyi 14. huhtikuuta 1891 Mhowin kaupungissa Brittiläisessä Intiassa kastittomaan perheeseen. Hänen isänsä Ramji Maloji Sakpal oli armeijan palveluksessa. Isän jäätyä eläkkeelle perhe muutti vuonna 1894 Sataraan. Muuton jälkeen Ambedkarin äiti Bhimabai Murbadkar Sakpal kuoli. Isä meni uusiin naimisiin, ja perhe muutti jälleen, tällä kertaa Bombayhin. Ambedkar meni naimisiin Ramabai Ambedkarin kanssa vuonna 1906, jolloin hän itse oli 15 ja vaimo 9. Ambedkarin isä kuoli vuonna 1912.
Kastittomien kohtaamaan syrjintään Ambedkar törmäsi jo koulussa. Hän joutui istumaan jauhosäkillä, joka hänen piti itse tuoda kouluun mukanaan joka päivä, päällä sen sijaan, että olisi saanut istua luokassa. Vettä kastittomille jaettiin siten, että joku ylempään kastiin kuuluva kaatoi sen kuppiin niin korkealta, etteivät kastittomat ja kastiin kuuluvat vahingossakaan koskisi toisiaan tai että kastiton koskisi astiaa, josta vettä kaadettiin. Vettä kaatoi yleensä joku alhaiseen kastiin kuuluva maanviljelijä, josta juontuu Ambedkarin kuuluisa ilmaus "no peon, no water" ('ei kaatajaa, ei vettä'). Ambedkar oli kuitenkin lahjakas oppilas ja vaikeuksista huolimatta ainoa sisaruksistaan, joka opiskeli lukiossa.
Ambedkar aloitti korkeakouluopintonsa Mumbain yliopistossa, josta hän opiskeli taloustiedettä ja valtio-oppia. Hän valmistui tohtoriksi Columbian yliopistosta pääaineenaan valtio-oppi. Toisen tohtorintutkinnon hän suoritti Lontoon yliopistossa. Lisäksi hän opiskeli oikeustiedettä Gray's Inn -opistossa.
Ura

Valmistuttuaan Ambedkar omistautui kastittomien syrjinnän vastaiselle työlle. Hän perusti vuonna 1920 lehden nimeltä Mooknayaka ('Hiljaisten johtaja'). Ambedkarin karisma sai huomiota, ja Kolhapurin hallitsija Shahu IV kutsui hänet luokseen illalliselle, mikä aiheutti skandaalin Ambedkarin kastittoman statuksen takia.
Ambedkar aloitti täyspäiväisenä kastittomien oikeuksien ajajana vuonna 1927. Hän vaati muun muassa kaikille avoimia julkisia juomapaikkoja ja kastittomille oikeutta päästä hindulaisiin temppeleihin. Hän myös arvosteli avoimesti hindulaisten pyhiä kirjoituksia, jotka puhuivat kastittomien syrjimisen puolesta.
Ambedkar perusti vuonna 1936 Itsenäisen työväenpuolueen, joka voitti vuotta myöhemmin vaaleissa 15 paikkaa.
Ennen Intian itsenäistymistä Ambedkar toimi muun muassa Intian varakuninkaan täytäntöönpanokomitean työministerinä ja puolustuskomitean neuvonantajana.
Vuonna 1947 Ambedkar toimi Intian oikeusministerinä ja oli mukana kirjoittamassa maan perustuslakia, joka kieltää kastittomien syrjinnän. Ambedkar erosi ministerin tehtävästä vuonna 1951 petyttyään siihen, kuinka vähän valtaa hänellä loppujen lopuksi oli.
Kääntyminen buddhalaisuuteen ja myöhemmät vaiheet

1950-luvulla Ambedkar matkusti Sri Lankaan ja Burmaan tutustumaan syvällisemmin buddhalaisuuteen. Hän perusti vuonna 1955 Bharatiya Bauddha Mahasabha -järjestön.
Protestina hindulaisuutta vastaan Ambedkar kääntyi buddhalaisuuteen 14. lokakuuta 1956 Nagpurssa Maharashtrassa. Samassa tilaisuudessa buddhalaisuuteen kääntyi 360 000 muutakin. Syynä kääntymiseen oli Ambedkarin mukaan se, että buddhalaisuuteen kääntyminen oli ainoa keino, jolla kastittomat voivat välttää kastilaitoksen aiheuttamaa syrjintää. Juuri buddhalaisuuteen kääntymiseen syyksi väitetään sitä, että esimerkiksi kristinusko ja islam eivät olleet alkujaan intialaisia uskontoja.
Ambedkar harkitsi kääntymistä myös sikhiläisyyteen. Hän hylkäsi vaihtoehdon sen jälkeen, kun kävi selväksi, että sikhiläisyyteen kääntyneitä kastittomia ei tultaisi pitämään tasavertaisina suhteessa muihin sikheihin.
Ambedkar sairasti diabetesta ja oli vuoteenomana elämänsä loppuvaiheet. Hän kuoli 6. joulukuuta 1956 kotonaan Delhissä. Ambedkar oli saanut kirjansa The Buddha and His Dhamma enismmäisen käsikirjoituksen valmiiksi kolme päivää aikaisemmin. Teos on navayana-buddhalaisten pyhä kirja.
Ambedkarin polttohautaus järjestettiin buddhalaisten perinteiden mukaisesti, ja seremoniaan osallistui satoja tuhansia hänen kannattajiaan.
Perhe

Ramabai kuoli vuonna 1935. Ambedkar meni uusiin naimisiin vuonna 1948 Sharada Kabirin kanssa, joka otti avioliiton solmimisen yhteydessä uuden nimen Savita Ambedkar.
Ambedkarilla oli kaikkiaan viisi lasta, joista ainoastaan Yashwant Ambedkar (äiti: Ramabai) eli aikuiseksi.
Kunnianosoitukset ja muistaminen

Bharat Ratna (Intia, 1990, postuumisti)
Ambedkarin synnyinkaupunki on nykyisin nimeltään Dr. Ambedkar Nagar.
Ambedkarin elämästä kertova hindin- ja englanninkielinen Jabbar Patelin ohjaama elokuva Dr. Babasaheb Ambedkar sai ensi-iltansa joulukuussa 2000. Ambedkaria näyttelee Mammootty.
Ambedkarin syntymäpäivä 14. huhtikuuta on yleinen vapaapäivä Intiassa, ei kuitenkaan kaikissa osavaltioissa.
Kuvia

Ambedkar Jayantin juhlintaa Delhissä vuonna 2016.
Ambedkar esittelemässä Intian perustuslain lopullista luonnosta presidentti Rajendra Prasadille.
Ambedkar vaimonsa Savitan kanssa vuonna 1948.
Aiheesta muualla

Kuvia tai muita tiedostoja aiheesta B. R. Ambedkar Wikimedia Commonsissa
Dr. Ambedkar International Mission (englanniksi)
Ambedkarin julkinen buddhalaisuuteen kääntymistilaisuus Nagpurissa 1956.
Väkijoukkoa Ambedkarin hautajaissaattueessa 7. joulukuuta 1956.
Baškortostanin lippu

Baškirian lippu
Baškirian lippu on yksi Venäjälle kuuluvan Baškortostanin tasavallan virallisista valtiollisista tunnuksista. Se otettiin tunnuksista ensimmäisenä käyttöön. Baškortostanin parlamentti hyväksyi lain tasavallan lipusta 25. helmikuuta 1992. Tämän historiallisen tapahtuman kunniaksi juhlitaan 25. helmikuuta Baškortostanissa Baškortostanin tasavallan valtiolipun päivänä.
Baška Voda

| Baška Voda |
| --- | --- |
 Näkymä Baška Vodaan
 Baška Voda
 Koordinaatit: 43°21′27″N, 16°56′57″E 
Valtio:  Kroatia
Piirikunta:  Split-Dalmatia
Hallinto:  
 – Pormestari:  Josko Roščić (HDZ)
Pinta-ala:  
 – Kokonaispinta-ala:  19,00 km²
Korkeus:  0 m
Väkiluku:  2 924
 – Väestötiheys:  154 as./km²
 
 www.baskavoda.hr 
Infobox OKVirheellinen NIMI-arvo: 
Rantaa Baška Vodassa
Baška Voda [ˈbaːʃka ˈʋɔda] on kunta Split-Dalmatian piirikunnassa Kroatian eteläosassa Adrianmeren rannalla. Baška Vodassa asuu noin 3 000 ihmistä ja se sijaitsee 9,5 kilometriä luoteeseen Makarskasta niin kutsutulla Makarskan rivieralla.
Historia

Baška Voda oli alun perin kalastaja-, talonpoikais- ja kauppiaskylä. Nykyään se on turistialuetta mäntymetsineen ja rantoineen. Kylä mainittiin ensimmäisen kerran vuonna 1688 Coranellin kartassa nimellä Basca. Arkeologisten löydösten perusteella varhaisin asutus alueella on todennäköisesti vähintään pronssikaudelta. Useat historioitsijat (W. Tomaschek, K. Patsch, P. Skok, F.Bulić) ovat liittäneet nimet Bast ja Baška-Voda historialliseen alueeseen nimeltä Biston, joka sijaitsi Solinin ja Naronan välissä.
Historia > Nimi

Nimi Baška-Voda on peräisin Bistonista, myyttisestä traakialaisen heimon kantaisästä. Häntä pidettiin Areksen ja kuningatar Kalyrojan, vesistöjen suojelijan, poikana. Näiden jumalien symboleja voidaan edelleen löytää alueen ympäristöstä.
Nähtävyyksiä

Baška Vodassa on historiallisia muistomerkkejä ja yksi museo. Hautamuistomerkit kantavat 13 vanhimman tunnetun asukkaan nimiä, kuten Ursin, joka syntyi haaksirikon aikaan arviolta vuonna 100–150 eaa.
Vuonna 1750 rakennettu kirkko peruskorjattiin vuonna 1869 ja omistettiin Pyhälle Nikolaukselle. Joka vuosi järjestetään yhdestä viiteentoista kilometriä pitkä kulkue pitkäperjantaina. Myös Pyhän Nikolauksen muistopäivänä 6. joulukuuta järjestetään juhlallisuuksia.
Aiheesta muualla

Kuvia tai muita tiedostoja aiheesta Baška Voda Wikimedia Commonsissa
Tietoa alueesta ja ympäristöstä
Allianssin nuorisovaihto

Allianssin nuorisovaihto tarjoaa vaihtoehtoja nuorille, jotka haluavat lähteä töihin ulkomaille. Päävaihtoehdot ovat au pair -toiminta, hotellityö, vapaahtoistyö ja kansainväliset vapaaehtoisleirit sekä ”work experience” eri aloilla. Allianssin nuorisovaihdon kautta voi lähteä noin 60 maahan eri puolille maailmaa ja oleskelun kesto vaihtelee parista viikosta noin vuoteen asti.
Allianssin nuorisovaihto edistää kulttuurienvälistä oppimista ja globaalia ymmärrystä järjestämällä monipuolisia mahdollisuuksia ulkomailla työskentelyyn. Osa ohjelmista on suunnattu 18–30-vuotiaille, mutta vapaaehtoisohjelmien alaikäraja on 16 vuotta, eikä niissä ole yleensä yläikarajaa. Nuorisovaihdon kautta lähtee siis vapaaehtoistyötä tekemään hyvin eri-ikäisiä ihmisiä. Allianssin nuorisovaihdon kautta lähtee vuosittain 400 osallistujaa saamaan kansainvälistä kokemusta ja kehittämään kielitaitoaan ja muita työelämävalmiuksiaan. Vuonna 1993 perustettu nuorisovaihto on osa Suomen Nuorisyhteistyö Allianssia.
Allianssin nuorisovaihto toimii koordinoivana tahona Erasmus+-tuetussa Eurooppalainen Vapaaehtoispalvelu (EVS) -ohjelmassa. Allianssin nuorisovaihdon Graduate Work Experience (GWE)-ohjelman kautta Humakista ja Noviasta vastavalmistuneet voivat lähteä työharjoitteluun toiseen Euroopan maahan.
Toiminta > Vapaaehtoistyö ja vapaaehtoisleirit

Allianssin nuorisovaihto järjestää Suomessa kansainvälisiä vapaaehtoisleirejä ja välittää suomalaisia leireille ulkomaille. Kansainvälisellä vapaaehtoisleirillä  ryhmä työskentelee esimerkiksi paikallisen kylän, järjestön, projektin tai muun yleishyödyllisen tahon hyväksi. Vapaaehtoiset tutustuvat toisiinsa ja leirikohteeseen tekemällä töitä yhdessä noin 30–40 tuntia viikossa.
Suomessa nuorisovaihto järjestää vuosittain kansainvälisiä vapaaehtoisleirejä yhteistyössä kunnallisten nuorisotoimien, paikallisten yhdistysten ja muiden yleishyödyllisten toimijoiden kanssa.
Toiminta > Work Experience

Work Experience -ohjelmien kautta pääsee työskentelemään ulkomaille. Nuorisovaihdon kautta on haettavissa paikkoja Yhdysvalloissa, Saksassa, Espanjassa ja Karibialla.
Toisen asteen ammatillisesta koulutuksesta vastavalmistuneet voivat hakea Erasmus+ -tuettuun Ready for Life -työharjoitteluun Eurooppaan.
Toiminta > Au pair -ohjelmat

Au pair työskentelee ja asuu perheessä ulkomailla. Hän hoitaa perheen lapsia ja tekee kevyitä kotitöitä. Vastineeksi työstään au pair saa isäntäperheeltään oman huoneen, ateriat ja kuukausittaisen taskurahan. Vapaapäiviä au pairilla on vähintään yksi viikossa.
Allianssin nuorisovaihdon kautta au pairiksi voi lähteä Yhdysvaltoihin, Kiinaan, Australiaan, Uuteen-Seelantiin ja eri Euroopan maihin.
Toiminta > Hotellityö

Nuorisovaihdon kautta voi lähteä palkattuun hotellityöhön Isoon-Britanniaan 4–12 kuukaudeksi.
Toiminta > Kielikurssit

Allianssin nuorisovaihto tarjoaa japanin, englannin, espanjan, ranskan ja saksan kielikursseja. Japania voi lähteä opiskelemaan Japanin Sapporoon. Espanjaa voi lähteä opiskelemaan Argentiinaan, Costa Ricaan, Ecuadoriin, Meksikoon sekä Euroopassa Espanjan Santiago de Compostelaan. Ranskaa voi opiskella Ranskan Montpellier’ssa ja saksaa Saksassa tai Itävallassa. Englantia voi lähteä oppimaan Irlannin Galwayhin tai Pohjois-Irlannin Derryyn. Kurssit kestävät vähintään kaksi viikkoa.
BHP Billiton

| BHP Billiton |
| --- | --- |

Yritysmuoto:  pörssiyhtiö
Osake:  NYSE: BBL NYSE: BHP LSE: BLT ASX: BHP JSE:BIL
Markkina-arvo:  119,5 miljardia USD (3/2015)
ISIN:  AU000000BHP4, GB00BH0P3Z91
Perustettu:  Billiton 1860 BHP 1885 BHP Billiton 2001
Toimitusjohtaja:  Andrew Mackenzie
Kotipaikka:  Melbourne, Australia
Toiminta-alue:  maailmanlaajuinen
Toimiala:  kaivokset, metallinjalostus, petrokemia
Tuotteet:  rautamalmi, kivihiili, raakaöljy, maakaasu, kupari, nikkeli ja uraani
Liikevaihto:  63,1 miljardia USD
Henkilöstö:  noin 47 000
Kotisivu:  www.bhpbilliton.com
Infobox OKVirheellinen NIMI-arvo: 
BHP Billiton on brittiläis-australialainen monikansallinen kaivos-, metalli-, öljy- ja maakaasualan yhtiö, jonka pääkonttori sijaitsee Australian Perthissä. Vuoden 2013 liikevaihdon perusteella se on Australian suurin yritys ja vuoden 2015 markkina-arvon perusteella maailman suurin kaivosyhtiö. Forbes-talouslehden listalla BHP Billiton on maailman 50. suurin yhtiö.
BHP Billiton syntyi vuonna 2001, kun australialainen Broken Hill Proprietary Company Limited (BHP) fuusioitui brittiläis-hollantilaisen Billiton plc:n kanssa. Syntynyt konserni muodostuu kahdesta pörssiyhtiöstä, Australian pörssissä noteeratusta yhtiöstä BHP Billiton Limited ja Britanniaan rekisteröidystä BHP Billiton Plc:stä, jonka osake noteerataan Lontoon pörssissä ja on osa FTSE 100 -indeksiä. Yhtiöillä on yhteiset hallintoelimet.
Historiaa > Billiton

Billiton perustettiin vuonna 1860 Alankomaiden Haagissa. Se hankki oikeudet tinakaivosten toimintaan Belitung- (aik. Billiton) ja Bangka-saarilla Sumatran itärannikolla Alankomaiden Itä-Intian saaristossa. Billiton-yhtiö jalosti sieltä louhittua tinaa ja lyijyä Alankomaissa ja laajensi 1940-luvulla alumiinin raaka-aineen bauksiitin louhintaan Indonesiassa ja Surinamessa. Vuonna 1970 öljy-yhtiö Royal Dutch Shell osti Billitonin ja alkoi kehittää sen toimintaa. Hollannin Arnhemissa sijainnut tina- ja lyijysulatto suljettiin 1990-luvulla. Billiton omisti Thaimaan Phuketissa Thaisarco-nimisen tinanjalostuslaitoksen, joka on yhä toiminnassa.
Vuonna 1994 eteläafrikkalainen Gencor Ltd. osti Billitonin kaivostoiminnot. Billiton eriytettiin Gencorista taas omaksi yrityksekseen 1997.
Läpi 1990-luvun Billiton Plc kasvoi nopeasti. Siihen liitettiin alumiinisulattoja Etelä-Afrikassa ja Mosambikissa, nikkelikaivoksia Australiassa ja Kolumbiassa, perusmetallikaivoksia Etelä-Amerikassa, Kanadassa ja Etelä-Afrikassa sekä hiilikaivoksia Australiassa, Kolumbiassa ja Etelä-Afrikassa. Sillä oli osaomistusta myös alumiiniliiketoiminnassa Brasiliassa, Surinamessa ja Australiassa sekä titaani- ja terästoiminnassa Etelä-Afrikassa.
Vuonna 2001 Billiton Plc fuusioitui Broken Hill Proprietary Company Limitedin (BHP) kanssa, ja muodostui BHP Billiton.
Historiaa > Broken Hill Proprietary Company

Vuonna 1885 yhtiöitetty Broken Hill Proprietary Company Limited (BHP) tunnettiin kutsumanimellä ”the Big Australian”. Sillä oli suuri hopea- ja lyijykaivos Broken Hillissä läntisessä Uudessa Etelä-Walesissa Australiassa.
Vuonna 1915 Broken Hill laajensi terästeollisuuteen Australian Newcastlessa. Yrityksen toiminta vauhdittui, kun Spencerinlahden länsirannalta Etelä-Australiassa löydettiin uusia rautamalmiesiintymiä ja BHP:n metallurgi A. D. Carmichael keksi tekniikan erottaa sinkkiä edullisesti sulfidimalmista.
1960-luvulla BHP alkoi etsiä öljyä hyvällä menestyksellä Bassinsalmesta. BHP perusti kuparikaivoksen Papua-Uuteen-Guineaan, jossa alkuperäisasukkaat kuitenkin haastoivat yhtiön oikeuteen ympäristövahingoista ja voittivat jutun. Suuri Escondidan kuparikaivos Chilessä sekä Pohjois-Kanadan Ekati-timanttikaivos ovat menestyneet paremmin. Ekati myytiin 2013 Dominion Diamond Corporationille (aiemmalta nimeltään Harry Winston Diamond Corporation).
Vuonna 1999 BHP sulki pieneksi ja kannattamattomaksi jääneen terästehtaansa Australian Newcastlessa. ja pitkien terästuotteiden jalostustoiminnasta muodostettiin seuraavana vuonna OneSteel-niminen yhtiö.
Historiaa > Vuoden 2001 fuusio

Vuonna 2001 BHP fuusioitui Billiton in kanssa, ja seuraavana vuonna uuden yhtiön litteistä terästuotteista muodostettiin BlueScope Steel.
Vuonna 2005 BHP Billiton osti WMC Resources -yhtiön, joka omisti kupari-, kulta- ja uraanikaivoksia Etelä-Australiassa sekä lannoitetehtaan Queenslandissä.
Vuosina 2007–2008 BHP Billiton yritti ostaa kilpailevan Rio Tinto Groupin, mutta luopui aikeesta vuoden 2008 taantuman alettua. Vuonna 2010 BHP Billiton yritti vallata Potash Corporation of Saskatchewanin, mutta tämä hanke kilpistyi osavaltion ja Kanadan hallituksen vastustukseen.
Vuonna 2011 BHP Billiton osti Chesapeake Energyn Fayettevillen öljyliuskeliiketoiminnot Arkansas’ssa, jotka tuottavat noin 12 miljoonaa kuutiometriä maakaasua päivässä. Myöhemmin samana vuonna BHP Billiton osti toisen liuskeöljyalan toimijan, yhdysvaltalaisen Petrohawk Energyn.
Yhdysvaltojen arvopaperimarkkinoita valvova elin SEC määräsi BHP Billitonin vuonna 2015 maksamaan 25 miljoonan dollarin sakot lahjonnaksi tulkitusta laajasta kestitystoiminnasta Pekingin vuoden 2008 kesäolympialaisten yhteydessä.
Yrityksen toimintoja > Kaivoksia ja muita laitoksia

Algeria
Ohanetin kaasukenttä
ROD-kaasukenttä
Australia
Appin, Uusi Etelä-Wales
Area C -kaivos, Länsi-Australia
Bassinsalmi (50 % omistus)
Blackwaterin kaivos, Queensland (50 % omistus)
Broadmeadow, Queensland
Eastern Ridge, Länsi-Australia
Elouera, Uusi Etelä-Wales
Goonyella Riverside, Queensland
Gregory
Griffin, Länsi-Australia (45 % omistus)
Hunter Region, Uusi Etelä-Wales
Jimblebar, Länsi-Australia
Kalgoorlie, Länsi-Australia
Kambalda, Länsi-Australia
Kwinana, Länsi-Australia
Leinster, Länsi-Australia
Minerva offshore, Victoria (90 % omistus)
Mount Keith, Länsi-Australia
Mount Whaleback, Länsi-Australia
Nickel West
North West Shelf Venture, Länsi-Australia (vähemmistöomistus)
Olympic Dam, South Australia
Orebodies 18, 23 ja 25 kaivokset, Länsi-Australia
Peak Downs, Queensland
Port Hedland, Länsi-Australia
Saraji, Queensland
West Cliff, Uusi Etelä-Wales
Yandi, Länsi-Australia
Yarrie, Länsi-Australia
Brasilia
Samarco: yhteisyritys Vale S.A.:n kanssa (50 % omistus). Tähän liittyy Bento Rodriguesin pato-onnettomuus, Brasilian pahin ympäristökatastrofi
Britannia
Liverpool Bayn öljy- ja kaasukenttä
Chile
Escondidan kuparikaivos
Cerro Colorado
Spence
Kanada
Jansen potash development, Saskatchewan
Kolumbia
Cerrejónin hiilikaivos La Guajiran departementissa (33,3 % omistus)
Pakistan
Zamzaman kaasukenttä
Peru
Antamina
Trinidad ja Tobago
Angosturan öljy- ja kaasukenttä
Yhdysvallat
Permian Shale, Texas
Eagle Ford Shale, Texas
Haynesville Shale, Louisiana
Fayetteville Shale, Arkansas
Meksikonlahti, Shenzi- ja Neptune-kentät
Resolution Copper, Superior, Arizona
Aasialainen kaivostyöläinen Billiton-yhtiön kaivoksessa vuonna 1936.
BHP-yhtiön dieselveturi Länsi-Australiassa.
Käännös suomeksi
Blackhorse Roadin asema

| Blackhorse Road |
| --- | --- |

  Lontoon metro  London Overground 
Perustiedot
Metrolinjat:   Victoria Line  Gospel Oak to Barking Line
Paikkakunta:  Waltham Forest, Lontoo
Vyöhyke:  3
Vaihtoyhteydet
Linja-autot:  123, 158, 230, N73
Pysäköinti:  262
Aiheesta muualla
 Aiheesta Wikimedia Commonsissa 
Aseman tiedot
Blackhorse Road on Lontoon metron ja London Overgroundin asema Waltham Forestin kaupunkinpiirissä Lontoossa, Oyster-vyöhykkeellä 3. Se on metron Victoria Linellä ja Overgroundin Gospel Oak to Barking Linellä.
Overgroundin laitureita
Metron laituri
Aseman nimikyltti
Aiheesta muualla

Asema TfL:n sivuilla
Kuvia tai muita tiedostoja aiheesta Blackhorse Roadin asema Wikimedia Commonsissa
Baselin yliopisto

| Baselin yliopisto> Universität Basel |
| --- | --- |
  

Perustettu:  1460
Rahoitus:  Basel-Stadtin ja Basel-Landschaftin kantonit (40 %), liittovaltio (28 %)
Budjetti:  830 milj. Sfr. (2018)
Opiskelijoita:  12 800 (2019), joista
Jatko-opiskelijoita:  2 900 (2019)
Sijainti:  Basel, Basel-Stadt  Sveitsi
Osoite:  Petersplatz 1, 4001 Basel
Kampus:  5 toimipaikkaa eri puolilla Baselia
Sivusto:  https://www.unibas.ch/de
Yliopiston päärakennus vuodelta 1939 osoitteessa Petersplatz 1.
Vanha yliopistorakennus Reinin etelärannalla.
Baselin yliopisto (saks. Universität Basel) on Sveitsin vanhin yliopisto, joka on perustettu vuonna 1460. Yliopiston toiminta on Baselin kantonien, Basel-Stadtin ja Basel-Landschaftin, vastuulla. Yliopistossa on seitsemän tiedekuntaa, ja siellä on noin 13 000 opiskelijaa.
Tiedekunnat

Yliopiston tiedekunnat ovat:
historiallinen tiedekunta (Philosophisch-Historische Fakultät)
kauppatieteellinen tiedekunta (Wirtschaftswissenschaftliche Fakultät)
luonnontieteellinen tiedekunta (Philosophisch-Naturwissenschaftliche Fakultät)
lääketieteellinen tiedekunta (Medizinische Fakultät)
oikeustieteellinen tiedekunta (Juristische Fakultät)
psykologinen tiedekunta (Fakultät für Psychologie)
teologinen tiedekunta (Theologische Fakultät).
Opiskelijat ja henkilökunta

Syyslukukaudella 2019 yliopistossa oli 12 810 opiskelijaa. Heistä 9 710 oli sveitsiläisiä ja 3 100 ulkomaisia (24 %). Jatko-opiskelijoita oli 2 900. Eniten opiskelijoita oli historiallisessa (2 980), lääketieteellisessä (2 950) ja luonnontieteellisessä tiedekunnassa (2 940); pienin tiedekunta oli teologinen tiedekunta, jossa oli 106 opiskelijaa. Opiskelijoista 56 prosenttia oli naisia.
Henkilökuntaa yliopistossa oli vuonna 2019 keskimäärin 3 005 laskettuna henkilötyövuosina. Luennoitsijoina toimi kaikkiaan 1 670 henkilöä.
Taloustietoja

Vuonna 2018 yliopiston kulut olivat 830 milj. Sfr. Päärahoittajat olivat Baselin kantonit (40 %), liittovaltio (28 %) ja muut kantonit (12 %). Viidennes tuloista (20 %) tuli muualta kuten opiskelumaksuista, tilaustöistä ja palvelumyynnistä.
Vertailua

Baselin yliopisto on maailmanlaajuisissa vertailuissa 2010-luvulla luokiteltu sijoille 70–150.
Yliopistossa toimineita tohtoreita ja professoreja

Paracelsus, lääkäri, yliopiston professori 1520-luvulla
Johann Fischart, satiirikko, yliopistosta tohtoriksi vuonna 1574
Jakob Bernoulli, matemaatikko, yliopiston professori vuosina 1687–1705
Johann Bernoulli, matemaatikko, yliopiston professori vuosina 1705–1748
Daniel Bernoulli, matemaatikko ja fyysikko, yliopistosta tohtoriksi vuonna 1721
Nicolaus I Bernoulli, matemaatikko, yliopiston professori 1722–1759
Leonhard Euler, matemaatikko ja fyysikko, yliopiston professori 1730-luvulla
Johann II Bernoulli, matemaatikko, yliopiston professori vuodesta 1743
Jacob Burckhardt, kulttuurihistorioitsija, yliopiston professori vuosina 1845–1893
Johann Balmer, matemaatikko, yliopistosta tohtoriksi vuonna 1865
Friedrich Nietzsche, filosofi, yliopiston professori vuosina 1869–1879
Camille Dreyfus, kemisti, yliopistosta tohtoriksi vuonna 1901
Werner Jaeger, antiikin tutkija, yliopiston professori vuosina 1914–1915
Paul Hermann Müller, kemisti, yliopistosta tohtoriksi vuonna 1925
Karl Barth, teologi, yliopiston professori vuosina 1935–1962
Tadeusz Reichstein, biokemisti, yliopiston professori vuosina 1938–1967
C. G. Jung, psykiatri, yliopiston professori 1940-luvulla
Karl Jaspers, filosofi, yliopiston professori vuosina 1948–1961
Ossi Renkonen, biokemisti, yliopistosta tohtoriksi vuonna 1958
Kurt Wüthrich, kemisti, yliopistosta tohtoriksi vuonna 1964
Petri Kovanen, lääkäri, yliopistosta tohtoriksi vuonna 1970
Lorenza Mondada, kielitieteilijä, yliopiston professori vuodesta 2012.
Aiheesta muualla

Kuvia tai muita tiedostoja aiheesta Baselin yliopisto Wikimedia Commonsissa
Viralliset sivut (saksaksi) (englanniksi)
Kreis, Georg: Universität Basel (Sveitsin historiallisen tietosanakirjan artikkeli) Historisches Lexikon der Schweiz (HLS).  28.1.2013. Bern:  Stiftung HLS. (saksaksi), (ranskaksi), (italiaksi)